CELEX: 32021D0005
Language: el
Date: 2020-12-15 00:00:00
Title: Απόφαση (ΚΕΠΠΑ) 2021/5 της Επιτροπής Πολιτικής και Ασφάλειας της 15ης Δεκεμβρίου 2020 σχετικά με τον διορισμό του Διοικητή Δυνάμεων της ΕΕ για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη και την κατάργηση της απόφασης (ΚΕΠΠΑ) 2019/783 (BiH/31/2020)

7.1.2021   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 4/8
               
            
         ΑΠΟΦΑΣΗ (ΚΕΠΠΑ) 2021/5 ΤΗΣ ΕΠΙΤΡΟΠΗΣ ΠΟΛΙΤΙΚΗΣ ΚΑΙ ΑΣΦΑΛΕΙΑΣ
         της 15ης Δεκεμβρίου 2020
         σχετικά με τον διορισμό του Διοικητή Δυνάμεων της ΕΕ για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη και την κατάργηση της απόφασης (ΚΕΠΠΑ) 2019/783 (BiH/31/2020)
         Η ΕΠΙΤΡΟΠΗ ΠΟΛΙΤΙΚΗΣ ΚΑΙ ΑΣΦΑΛΕΙΑΣ,
         Έχοντας υπόψη τη Συνθήκη για την Ευρωπαϊκή Ένωση και ιδίως το άρθρο 38,
         Έχοντας υπόψη την κοινή δράση 2004/570/ΚΕΠΠΑ του Συμβουλίου, της 12ης Ιουλίου 2004, για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη (1) και ιδίως το άρθρο 6 παράγραφος 1,
         Εκτιμώντας τα ακόλουθα:
         
                     (1)
                  
                  
                     Δυνάμει του άρθρου 6 παράγραφος 1 της κοινής δράσης 2004/570/ΚΕΠΠΑ, το Συμβούλιο εξουσιοδότησε την Επιτροπή Πολιτικής και Ασφάλειας (ΕΠΑ) να λάβει τις κατάλληλες αποφάσεις για τον διορισμό του Διοικητή Δυνάμεων της ΕΕ για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη («Διοικητής Δυνάμεων της ΕΕ»).
                  
               
                     (2)
                  
                  
                     Στις 30 Απριλίου 2019, η ΕΠΑ εξέδωσε την απόφαση (ΚΕΠΠΑ) 2019/783 (2) διορίζοντας τον ταξίαρχο Reinhard TRISCHAK ως Διοικητή Δυνάμεων της ΕΕ.
                  
               
                     (3)
                  
                  
                     Ο Διοικητής Επιχειρήσεων της ΕΕ εισηγήθηκε τον διορισμό του υποστράτηγου Alexander PLATZER ως νέου Διοικητή Δυνάμεων της ΕΕ, σε αντικατάσταση του ταξιάρχου Reinhard TRISCHAK από τις 15 Ιανουαρίου 2021.
                  
               
                     (4)
                  
                  
                     Η Στρατιωτική Επιτροπή της ΕΕ συμφώνησε με την εισήγηση του Διοικητή Επιχειρήσεων της ΕΕ στις 23 Οκτωβρίου 2020.
                  
               
                     (5)
                  
                  
                     Συνεπώς, η απόφαση (ΚΕΠΠΑ) 2019/783 θα πρέπει να καταργηθεί.
                  
               
                     (6)
                  
                  
                     Σύμφωνα με το άρθρο 5 του πρωτοκόλλου αριθ. 22 σχετικά με τη θέση της Δανίας, το οποίο προσαρτάται στη Συνθήκη για την Ευρωπαϊκή Ένωση και στη Συνθήκη για τη λειτουργία της Ευρωπαϊκής Ένωσης, η Δανία δεν συμμετέχει στην εκπόνηση και την εφαρμογή αποφάσεων και δράσεων της Ευρωπαϊκής Ένωσης που έχουν συνέπειες στην άμυνα.
                  
               
                     (7)
                  
                  
                     Στις 12 και 13 Δεκεμβρίου 2002, το Ευρωπαϊκό Συμβούλιο της Κοπεγχάγης εξέδωσε δήλωση σύμφωνα με την οποία οι ρυθμίσεις «Βερολίνο +» και η υλοποίησή τους θα έχουν εφαρμογή μόνο σε όσα κράτη μέλη της Ένωσης είναι ταυτόχρονα είτε μέλη του ΝΑΤΟ είτε συμβαλλόμενα μέρη του προγράμματος «Σύμπραξη για την ειρήνη» και έχουν, ως εκ τούτου, συνάψει διμερείς συμφωνίες ασφάλειας με το ΝΑΤΟ,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Ο υποστράτηγος Alexander PLATZER διορίζεται Διοικητής Δυνάμεων της ΕΕ για τη Στρατιωτική Επιχείρηση της Ευρωπαϊκής Ένωσης στη Βοσνία-Ερζεγοβίνη από τις 15 Ιανουαρίου 2021.
         
         
            Άρθρο 2
            Η απόφαση (ΚΕΠΠΑ) 2019/783 καταργείται.
         
         
            Άρθρο 3
            Η παρούσα απόφαση αρχίζει να ισχύει στις 15 Ιανουαρίου 2021.
         
         
            Βρυξέλλες, 15 Δεκεμβρίου 2020.
            
               
                  Για την Επιτροπή Πολιτικής και Ασφάλειας
               
               
                  Η Πρόεδρος
               
               S. FROM-EMMESBERGER
            
         
         
            (1)  ΕΕ L 252 της 28.7.2004, σ. 10.
         
            (2)  Απόφαση (ΚΕΠΠΑ) 2019/783 της Επιτροπής Πολιτικής και Ασφάλειας, της 30ής Απριλίου 2019, σχετικά με τον διορισμό του διοικητή δυνάμεων της ΕΕ για τη στρατιωτική επιχείρηση της Ευρωπαϊκής Ένωσης στη Βοσνία-Ερζεγοβίνη και την κατάργηση της απόφασης (ΚΕΠΠΑ) 2018/355 (BiH/28/2019) (ΕΕ L 127 της 16.5.2019, σ. 11).